Irisa lorio

Irisa lorio (Saudareos iris) estas specio de papagaj birdoj, en la familio Psittaculidae. Ĝi troviĝas kiel endemio nur en arbaroj de insuloj Vetaro kaj Okcidenta Timoro en Malgrandaj Sundoj kaj Orienta Timoro. Ili troviĝas el marnivelo ĝis altitudo de 1500 m. Ili kutimae troviĝas en malgrandaj aroj.

Pro pliiĝanta habitatoperdo, limigita teritorio kaj eksterleĝa kaptado por komerco de birdaj dorlotbestoj, la irisa lorio estis taksita kiel Preskaŭ Minacata en la IUCN Ruĝa Listo de Minacataj Specioj. Ĝi estis listita ankaŭ en la Apendico II de CITES.

Taksonomio
La irisa lorio estis iam metita en la genron Psitteuteles, sed estis translokigita al ĵus enkondukita genro Saudareos baze sur la rezultoj de molekulgenetika analizo de lorioj publikigita en 2020.

Estas du aŭ tri nebone diferencigitaj subspecioj, nome la jenaj:
S. i iris (Okcidenta Timoro) -
S. i. wetterensis (Vetaro) –  pli granda areo de malhelverda en kapoflankoj.
S. i. rubripileum (Orienta Timoro) – ankaŭ ruĝa nuko, viol-blua bendo en malantaŭa kolo.

Aspekto
La irisa lorio estas 20 cm longa. Ĝi estas plejparte verda kun palverdaj transversaj strioj sur sia malsupra flanko. La kapo estas ruĝa super la okulo kaj estas purpura bendo de la okuloj etendiĝanta super la oreloj. La beko estas ruĝoranĝa, la irisoj estas oranĝaj, kaj la kruroj estas bluetgrizaj. La masklo kaj ino estas preskaŭ identaj, sed la ruĝo sur la kapo de la ino estas pli pala kaj malpli vasta. Junuloj similas al inoj, sed havas brunetan bekon, brunajn irisojn, pli obtuzajn purpurajn bendojn kaj malpli da ruĝo sur la kapo. La amplekso kaj nuanco de la ruĝo kaj purpura koloroj sur la kapo varias inter du aŭ tri subspecioj.Forshaw (2006). plato 14.

Referencoj

 Forshaw, Joseph M. (2006). Parrots of the World; an Identification Guide. Bildoj de Frank Knight. Princeton University Press. ISBN 0-691-09251-6.
 Collar N (1997) "Family Psittacidae (Parrots)" en Handbook of the Birds of the World Volume 4; Sandgrouse to Cuckoos (eld. del Hoyo J, Elliott A, Sargatal J) Lynx Edicions:Barcelona. 

Eksteraj ligiloj

 BirdLife Species Factsheet

Kategorio:Papagoformaj
Kategorio:Papagedoj
Kategorio:Birdoj de Indonezio